**Dinka | Thuɔŋjäŋ**

# Gɛ̈t ë rin piny në thukul ë praimärï yic në run ë 2025 yic

Göl ë thukul ee tɔ̈ ke ye thaar/kaam de miɛtë piɔ̈u tënnë mïth, amëdhiëëth ku jɔl ya kɔc ye nyïïn tïït në keek. Wɔ/ɣok kɔɔr bukku kuɔɔny gam agoku kueer ë gɛ̈të rin piny në thukulic yaa cɔk tɔ̈ ke piɔlic tënnë yïn.

Në Victoria, ke mɛnhdu anɔŋ löŋ bï ya lɔ thukul thiɔ̈k kennë yen piɔmden (‘thukul tɔ̈ piɔmdun’) cï tɛ̈n cennë ye luɛɛl thïn në löŋ de cökpiny ë piööc, cɔl *Education and Training Reform Act 2006*.

Yïn lëu ba thiööŋ ëyɛ në thukul wɛ̈n cïï tɔ̈ piɔmduɔ̈n. Thukul abï athöördun ca thiööŋ ya gam cï tɛ̈n tɔ̈ yen thïn në lööŋ ke tɛ̈ɛ̈uë mïth në thukuuliic. Ago wël juëc kɔ̈k yök në tɛ̈n de lööŋ ke tɛ̈ɛ̈uë mïth në thukuuliic, nem apäm de [Gɛ̈t ë rin piny në thukulic](https://www.vic.gov.au/how-choose-school-and-enrol).

## Thɛɛr jöt ke baai ëbɛ̈n ke Jɔ̈k ë thukul (rodha)

Run tueeŋ në thukul de praimärï yic ayee cɔlë thaa ë jɔ̈k ë thukul ka thaa ë rodha ka Juɛ̈r. Wɔ cë dhamɛn/kaam ë luɔi de gɛ̈t ë rin piny tënë thukuul ke praimärï ke akuma tɔ̈ Victoria kedhiɛ luɔny biyic ago keek ya kuanycök (tïŋ apäm 3). Thaa cï bɛ̈ibei kënnë acï juiir ago yïn ya kony në dɛ̈t de kööl ku tɛ̈n bïn mɛnhdu ya lɛɛr në thukul ë Jɔ̈kic/rodha yic në run de 2025 yic.

## Ye nɛn bän mɛnhdiɛ̈ gät rin piny në runden tueeŋ de thukul ë praimärï yic?

Mɛnhdu abë nhom dhil kɔn yaa naŋ run kaa 5 në pɛi nïn 30 de Akɔ̈nydït në ye run jɔɔk kek lɔ në thukulic kënnë.

Lɔ në thukulic ee kë cï tääu ke ye löŋ bï dhil ya kuanycök në mïth cï run kaa 6 dööt.

Ago mɛnhdu gäär rin piny në thukul ë praimärï de Akuma ë Victoria yic në run de 2025, tuɔɔcë athöör ë thiööŋ në thukulic në pɛi nïn 26 de Alɛthboor, 2024.

## Lëu ba mɛnhdiɛ̈ gäär/gät rin piny wudï/kadï në thukul ben rundeen tueeŋ praimärï lɔ jɔɔk thïn?

Loi keek kuɛɛr käkë ago mɛnhdu praimärï lɔ thöl thïn:

1. Guik/yök thukul tɔ̈ piɔmduɔ̈n në wɛ̈bthait de ‘Find my School’ yic (tïŋ piiny ëtënnë).
2. Yuöpë thukul ë praimärï de akuma ago ruk ë kööl bïn thukul lɔ neem ka ba rɔt piɔ̈ɔ̈c käjuëc në tɛ̈n tɔ̈nnë thukul thïn ku jɔl ya tɛ̈n tɔ̈nnë ajuiɛɛr ë thiööŋ thïn.
3. Miɛ̈ɛ̈të kuäth de athöör nɔŋic wël jam në tɛ̈ɛ̈uë mïth në thukul ë Jɔ̈k (rodha) yic bei tënnë [Thiööŋ në thukul ë Jɔ̈k (Rodha)](https://www.vic.gov.au/enrolling-foundation-prep). Kuäth abë tɔ̈ mënë Aköltök ke Akɔ̈nydït ee nïn 15, 2024 ku abë yic nɔŋ athör ë gɔ̈t ɣöt. Thukul alëu bë yïn gäm bak de athör ëyɛ ago lɔ thääp/thöl ë thiööŋ.
4. Tuɔɔcë athöör ca thiööŋ de gɛ̈të ɣöt ë gɛ̈të rin piny tënë Jɔ̈k/Göl **Aköl dhiëc kë Alɛthboor ye nïn 26, 2024**.
5. Yïn abïï lɛ̈k në kën bë bɛ̈n bic thïn de gɛ̈të ɣötdu në **kaam Aköl tök kë Alɛthboor ee nïn 29 ku Aköl dhiëc kë Aköldït ye nïn 9, 2024**. Naa ca gɛ̈m/miɔ̈c yök, kë yin lëu ba miɔ̈c gam **Aköldhiëc kë Aköldït ye nïn 23, 2024**.
6. Loi biäk në maluma ë gɛ̈të rin piny ku anyuuc ke wɛ̈r **dhamɛn Ajaathdha ë 4 2024**.
7. Mɛnhdu abï thukul ë jɔ̈k/rodha jɔɔk **në Aköl ë diäk, Kön ye nïn 29, 2025**.

## Lëu ba thukul tɔ̈ piɔmda ya yök wudë?

Guik thukul tɔ̈ piɔmduɔ̈n në wɛ̈bthait de ‘Find my School’ yic në kuɛ̈nyëcök de kee kuɛɛr tɔ̈ piiny ëtënnë:

1. Tääuë [findmyschool.vic.gov.au](http://www.findmyschool.vic.gov.au/) në browser (browtha) du yic.
2. Kuɛɛnë thanduŋduɔ̈ɔ̈n ë thön të cï gɔ̈ɔ̈r ke ye ‘Enter your address to get started’.
3. Kuany 2025 tɔ̈ cï gɔ̈ɔ̈r ke ye ‘Enrolment year’. **Ŋic:** Ɣän ke thukuul në 2025 ic aabë tɔ̈ në thök Ajaathdha ë 1, 2024.
4. Kuany thukul ë praimärï ba yök ke tɔ̈ në wɛ̈t cɔl ‘School type’ cök.

Aken de baai (map) abï thanduŋduɔ̈ɔ̈n ë thön nyuɔɔth, kennë thukul thiɔ̈k kennë yïn, ku nambaai/namba bennë ke thukul ya yök aaba keek tïŋ ë baŋ ciɛɛm. Naa lɔ piny ëtënnë, ke ka bï thukuul kee dhiëc thiääk kennë paanduɔ̈n ya nyuɔɔth ëyɛ.

Yïn lëu ba thukul ya guik ëyɛ në rinken yennëke yen cɔɔl, të cï gɔ̈ɔ̈r ke ye ‘Search for school' (yɔ̈p thukul).

## Lëu bï mɛnhdiɛ̈ thiööŋ në thukul ë praimärï de akuma cïï tɔ̈ piɔmda?

Ɣëë, yïn lëu ba thiööŋ në thukuul kɔ̈k peei cïï tɔ̈ piɔmduɔ̈n. Thukul abï athöördun ca thiööŋ ya gam cï tɛ̈n tɔ̈ yen thïn në Löŋ ke Tɛ̈ɛ̈uë mïth në thukuuliic ku ɣän tɔ̈u. Yïn lëu ba maluma/thön yök en të cït të thiööŋ/gɔ̈t ɣöt tääu tueŋ thïn alɔŋde apäm de [Gɛ̈të rin piny në thukulic](https://www.vic.gov.au/how-choose-school-and-enrol).

## Yeeŋö bï rɔt ya looi të cän athöör yök ke lëk ɣa lɔn kën ɣɛn tiɛ̈m në thiɔ̈ɔ̈ŋdiɛ̈ yic?

Yïn kɔɔr ba bɛɛr thiööŋ ago mɛnhdu gäär rin piny në thukul dɛ̈t peei yic. Mɛnhdu abï nhom ya naŋ tëdeen ben ya tɔ̈ thïn në thukuldɛn thiɔ̈k kennë yen ic. Thukul tɔ̈ piɔmduɔ̈n bennë mɛnhdu lɔ thïn abï ya kuany në thanduŋden ë thön wɛ̈n cïï rɔt ye dac waar. Nem [Yök Thukuldië](https://www.findmyschool.vic.gov.au/) kuba thukul de mɛnhdu thiök yök. Apäm de [Gɛ̈të rin piny në thukulic](https://www.vic.gov.au/how-choose-school-and-enrol) alëu bë kony ëyɛ kubë tën nyooth tënë gɛ̈të rin piny de mɛnhdu deet.

Yïn lëu ba madhulum looi ëya tënɔŋ en kë cï kuɔ̈c looi. Apäm de [Gɛ̈të rin piny në thukul ë Jɔ̈k/Göl (Juɛ̈r)](https://www.vic.gov.au/enrolling-foundation-prep) anɔŋic wël ye kɔc guiɛ̈ɛ̈r tɛ̈n lëu bennë abalak ya luɔɔi thïn të cïï athöördun ca thiööŋ kuɔ̈c lɔ bɛ̈nbei.

## Yeeŋö bï rɔt ya looi të cän thaa de thiööŋ wuɔ̈ɔ̈c thok?

Yïn lëu ba thiööŋ ago mɛnhdu dhil lɛɛr ë thukul ë Jɔ̈kic në run ë thukul de 2025 në guöt ë kaam ba yök ke mënë Ajaathdha ë 2, 2024.

Kë yï cï thiëëc ba cuɛt ɣöt de gɛ̈të rin piny tuɔɔc/cuat ke Aköl ë dhiëc 26 Alɛthboor 2024 ŋoot, gɛ̈t ɣöt në kööl kënë cök aŋoot kë bï ya gam tënɔŋ bɛ̈i/anïn wën cë nïn ke cuɛt/thiööŋ wuɔ̈ɔ̈c thok, cë ɣööt ceŋ ëtëwën jɔt ka piɔc ɣëët Victoria.

Athör ke gɛ̈t ɣöt ë gɔ̈të rin piny cïke cuat kë 26 Alɛthboor 2024 cë thök aabïï thukul kek juiir në lööm benë kek aa lööm, në të cït të tɔ̈u yen thïn kenë Löŋ ë Tɛ̈ɛ̈u në thukul de mäktäp.

## Lëu ba wël juëc kɔ̈k ya yök tëno alɔŋë thiööŋ në thukul ë praimärï yic?

Yïn lëu ba thukul thiɔ̈k kennë yïn piɔmduɔ̈n ya thiëëc në wël juëc kɔ̈k alɔŋë tɛ̈n de thiööŋ ë thukul praimärï ë Jɔ̈k/rodha yic.

Në göl Ajaathdha ë 2, 2024 yïn lëu ba maluma cï kuöthic yök alɔŋde ajuɛɛr ë Göl gɛ̈të rin piny në apäm de [Gɛ̈të Rin piny në Göl ic (Juɛ̈r)](https://www.vic.gov.au/enrolling-foundation-prep).

Naa kɔɔr kuɔɔny bennë thuäth de wël käkë ya waaric, ke yï jaamë wennë thukul ë praimärï thiɔ̈k kennë yïn agokë yïn guiɛ̈ɛ̈r kuɔɔny kënnë.

## Yeeŋa lëu ba ya cɔɔl të kɔɔr ɣɛn kuɔɔny?

Bɛ̈ny de ye ajuiɛɛr kënnë, Bɛ̈ny ye kɔc gäär rin piny ka Madir ë thukul de praimärï dun kɔɔr bïn thiööŋ thïn aa lëu bïkkë yïn ya kony në wɛ̈tdun kɔɔr ba thiëëcic ëbɛ̈n në tɛ̈n de ye ajuiɛɛr kënnë yic.

## Arëk thiekiic ke wɛ̈bthait

Yïn limku ba arëk thiekiic ke wɛ̈bthait ya guik piiny ëtënnë mɛn lëu bïkkë yïn ka mɛnhdu ya kony ago thukul ë praimärï ya jɔɔk në run ë 2025 yic:

Yök Thukuldië – [findmyschool.vic.gov.au](http://www.findmyschool.vic.gov.au/)

Wël/maluma alɔŋë ɣän tɔ̈nnë thukuul ke thïn – [vic.gov.au/school-zones](http://www.vic.gov.au/school-zones)

Gɛ̈të rin piny në thukul ë Göl ic (Juɛ̈r) – [vic.gov.au/enrolling-foundation-prep](https://www.vic.gov.au/enrolling-foundation-prep)

Gɛ̈të rin piny në thukulic – [vic.gov.au/how-choose-school-and-enrol](https://www.vic.gov.au/how-choose-school-and-enrol)

Niööp/Riäi ku mɛt thïn de kɔc niɔp në piööcic – [vic.gov.au/disability-and-inclusive-education](https://www.vic.gov.au/disability-and-inclusive-education)

Nambaa ke yup de mäktäp wäläya – [vic.gov.au/office-locations-department-education](https://www.vic.gov.au/office-locations-department-education)

# Kaam tënë 2024-25

|  |  |
| --- | --- |
| **Nïn pɛi ke 2024** | **Luɔɔi** |
| Ajaathdha ë 2: Aköl ë tök 15 Akɔ̈nydït 2024 - Aköl ë dhiëc 28 Aduöŋ 2024 | |  |
| Ajaathdha ë 1 ku 2, 2024 | Thukuul ke praimärï aabï ɣän ya caath, bïkkë wël ya määtiic ku bïkkë loilooi juëc kɔ̈k tënnë bɛ̈i kɔɔr lɔ në thukuul ke jɔ̈k yiic (rodha yic) në ruɔ̈ɔ̈n de 2025 ya looi. |
| Në jɔ̈k de Ajaathdha ë 2, 2024 | Ɣän ke thukul tënë run ë thukul 2025 aaye röt nyuɔɔth në [findmyschool.vic.gov.au](http://www.findmyschool.vic.gov.au/) yic  Amëdhiëëth/dumuuk aa lëu bïkë lɔ në wɛ̈pthait de [findmyschool.vic.gov.au](http://www.findmyschool.vic.gov.au/) yic agokë thukuul thiɔ̈k kennë keek ya guik në run de 2025 yic.  Kuäth de wël ke thiööŋ tënnë amëdhiëëth ku dumuuk aatɔ̈ të bennë keek miɛ̈ɛ̈tbei thïn në wɛ̈bthait de [Thiööŋ ë Thukul ë Jɔ̈k (Rodha)](https://www.vic.gov.au/enrolling-foundation-prep). |
| Mënë wik/läät 1, Ajaathdha ë 2, 2024 | Thukuul ke praimärï aalëu bïkkë thuäth ë wël ke thiööŋ ya tɛ̈k bɛ̈i tɔ̈ në ye ajuiɛɛr kënnë ku jɔl ya piɔm tɔ̈ kek thïn yiic. |
| Mënë wik/läät 1, Ajaathdha ë 2, 2024 | **Thiööŋ athöör abï liep thok** – amëdhiëëth ku dumuuk aabï athöörkeen cïkkë keek thöl ë thiäŋ ya tuɔɔc tënnë thukul ë praimärï de Akuma yic ku ajuiɛɛr kënnë abï rɔt jɔɔk në ye kööl kënnë yic. |
| Ajaathdha ë 3: Aköl ë tök 15 Alɛthboor 2024 - Aköl ë dhiëc 20 Bilthii 2024 | |
| Në Aköl dhiëc 26 Alɛthboor 2024 | **Gɛ̈të ɣöt de gɛ̈të rin piny ŋɔ̈th** - amëdhiëëth ku dumuuk aa cuɛt ɣöt në gɛ̈t ë rin piny tënë thukul ke praimärï akuma në ye kööl kën. |
| Kaam Aköl ë tök 29 Alɛthboor ku Aköl dhiëc 9 Aköldït 2024 | Thukuul ke praimärï aa ye amëdhiëëth ku dumuuk lɛ̈k në gɔ̈t de käŋ ee yök në gɔ̈të rin piny në Göl (Juɛ̈r) yic, në të cït të tɔ̈u yen thïn kenë Löŋ ë Tɛ̈ɛ̈u në thukul de mäktäp. Kënë alëu bë yic naŋ juɔɔp de gɛ̈mic, juɔɔp det gɛ̈të rin piny, ka juɔɔp ë gɛ̈t ɣöt këc tiam.  Amëdhiëëth ku dumuuk cïï tuöc juɔɔp ë gɛ̈t ɣöt këc tiam aaleu bïkë jɔk në toocë warɛŋ cï gɔ̈t abalak tënë thukul praimärï. |
| Në Aköl ë dhiëc 23 Aköldït 2024 | Amëdhiëëth ku dumuuk wɛ̈n cï keek tuɔ̈c athöör/juɔɔp ë gɛ̈m ee gɛm de tëde menhdɛn nyuɔɔth, në ye kööl kënnë yic. |
| Në Aköl ë dhiëc 23 Aköldït 2024 | **Köölë thiöök** tënë amëdhiëëth ku dumuuk kubïk abalaŋ cï gɔ̈t tuɔɔc tënë thukul ë praimärï. |
| Në Aköl ë dhiëc 6 Bildït 2024 | Thukuul ke praimärï aabï amëdhiëëth ku dumuuk kedhiɛ lɛ̈k, në gɔ̈t, de kën cï yök de abalaŋdɛn në ye köölë. |
| Në Aköl ë dhiëc 20 Bildït 2024 | **Köölë thiöök** tënë amëdhiëëth ku dumuuk kubïk abalaŋ cï gɔ̈t tuɔɔc kenë Bɛ̈nyë wäläya, wɛ̈n këc kek tiam thïn në abalaŋdɛn ic tënë thukul praimärï. |
| Ajaathdha ë 4: Aköl ë tök 7 Lal 2024 - Aköl ë dhiëc 20 Ɣɔ̈r 2024 | |
| Dhamɛn Ajaathdha ë 4, 2024 | Thukuul ke praimärï aabï loilooi käkë juiir. |
| Në Aköl ë dhiëc 1 Lal 2024 | Wäläya aabë amëdhiëëth ku dumuuk kedhiɛ lɛ̈k në gɔ̈t de kën cï yök de abalaak ke Bɛ̈ny Wäläya në ye köölë. Kënë abë ya pëk abalaak cïke lööm kööl ë thiöök ë thok Aköl ë dhiëc, 20, Bildït, 2024. |